Document ID: /roh_data/filtered/fineweb-2-filterrobots_roh.jsonl.gz/14858

La Caribica e las gruppas d'insla Keys èn vegnidas devastadas. Miami è sut l'aua: Hurican Irma era desastrusa e vegn a custar la branscha d'assicuranzas fitg bler. Ils donns pudessan muntar tranter 32 e 50 milliardas dollars.
Irma ha furià
Il stemprà è buffà avant in'emna cun ina spertadad da vent da fin 210 kilometers l'ura sur Florida. En tut èn dapli che 60 persunas mortas pervi dal stemprà. Il hurican ha dentant anc gì per consequenza che var 6,2 milliuns chasadas e fatschentas eran senza electricitad, passa 12'000 sgols èn crudads ora e las autoritad avevan stuì supplitgar var 6,3 milliuns persunas dad ir en segirtad.
RR novitads 09:00